# Tundrahanhi

## Bläsgås

## *Anser albifrons*

## Greater White-Fronted Goose

Tundrahanhi pesii laajalla alueella Euraasian ja Pohjois-Amerikan pohjoisosissa, sekä Grönlannin itäosissa. Suomessa lajia tavataan läpimuuttajana keväin ja syksyin, lähimmät tunnetut pesimäalueet sijaitsevat Ural-vuoriston länsipuolella (BirdLife International 2018).

Hangon lintuasemalla tundrahanhea tavataan keväällä maaliskuulta kesäkuulle melko harvalukuisena, päiväsummat nousevat harvoin yli sadan yksilön. Syksyllä tundrahanhia tavataan syyskuun lopun ja marraskuun alun välisellä jaksolla runsaslukuisemmin kuin keväällä, päiväsummien yltäen lähinnä muutamiin satoihin yksilöön.

Haliaksen aineiston perusteella tundrahanhien muuttajamäärät ovat runsastuneet sekä keväällä että syksyllä. Kokonaisuudessaan määrät ovat runsastuneet pitkällä aikavälillä yli 140 prosentilla, joskin syksyisten määrien vuosien väliset vaihtelut ovat huomattavia. Myös muutolla levähtävien tundrahanhien kerääntymämäärät ovat kasvaneet Suomessa, samalla kun Länsi-Euroopassa talvehtiva kanta on kasvanut, mitä ilmeisemmin onnistuneiden suojelutoimien ansiosta (Ebbinge 1991, Wetlands International 2018).

### Kirjallisuus

BirdLife International (2018) Species factsheet: *Anser albifrons*. <http://datazone.birdlife.org/species/factsheet/greater-white-fronted-goose-anser-albifrons> Viitattu 10.11.2018

Ebbinge, B. 1991: The Impact of hunting on mortality rates and spatial distribution on geese wintering in Western Palearctic. – Ardea 79: 197–210.

Wetlands International (2018). "Waterbird Population Estimates". <wpe.wetlands.org> Viitattu 10.11.2018